**R O M Â N I A** Proiect

**JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Direcția Fiscală Locală Târgu Mureș**

Nr. \_71326\_\_ din \_20.09.2022**\_\_\_**  Inițiator,

PRIMAR,

Soós Zoltán

**REFERAT DE APROBARE**

**a proiectului de hotărâre privind modificarea Organigramei, a Statului de funcții și a Regulamentului de organizare și funcționare al Direcției Fiscale Locale Târgu Mureș**

Prin H.C.L. nr. 65 din 25 martie 2021, modificată și completată prin H.C.L. nr. 222 din 29.07.2021, a fost aprobată reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală Târgu Mureș - instituție publică de interes local cu personalitate juridică.

Conform Statului de funcții aprobat, în cadrul D.F.L. își desfășoară activitatea un număr de 76 funcționari publici.

Compartimentele structurale din Organigrama Direcției Fiscale Locale Târgu Mureș - aprobată prin hotărârile mai sus menționate, au următoarea componență:

- Serviciul impozite și taxe persoane fizice;

- Serviciul impozite și taxe persoane juridice;

- Serviciul executări silite și evidența amenzilor;

- Serviciu juridic, strategii, resurse umane și relații cu publicul;

- Biroul inspecție fiscală și contabilitate.

Activitatea serviciilor de taxe și impozite, respectiv a Biroului inspecție fiscală și contabilitate se desfășoară sub coordonarea directă a directorului executiv, iar activitatea Serviciului executări silite și evidența amenzilor și a Serviciului juridic, strategii, resurse umane și relații cu publicul, sub coordonarea directă a directorului adjunct.

Reorganizarea direcției în instituție publică de interes local cu personalitate juridică a necesitat înființarea unor noi posturi în cadrul noii structuri, cum sunt cel de achiziții publice, contabilitate sau salarizare, posturi necesare pentru buna funcționare a instituției.

Acest lucru s-a realizat prin modificarea unor posturi din cadrul vechii structuri, iar pentru unele atribuții au fost operate modificări ale fișelor postului, prin includerea de noi atribuții pentru o serie de angajați. Trebuie să precizăm faptul că în urma modificărilor produse numărul de angajați al direcției nu a fost suplimentat cu nici un post, noile atribuții fiind preluate de către personalul existent.

Ca urmare a desfășurării activităților din cadrul Direcției Fiscale Locale Târgu Mureș, în perioada care a trecut de la reorganizare și până în prezent, s-a constatat faptul că, documentele specifice activității de contabilitate și salarizare, prezintă un grad sporit de complexitate și necesită o gestionare specializată, în ce privește emiterea, semnarea și controlul lor, motiv pentru care se impune înființarea unui serviciu distinct, respectiv **Serviciul Contabilitate, Salarizare și Logistică.**

Înființarea acestui Serviciu, presupune reorganizarea și modificarea structurii Direcției Fiscale Locale Târgu Mureș, după cum urmează:

**1.** La**Serviciul impozite și taxe persoane fizice:**

- funcția publică de execuție vacantă de referent, clasa III, grad profesional superior, ID\_200387 va fi mutată la Serviciul Contabilitate, Salarizare și Logistică și ulterior transformată în funcția publică de conducere de șef serviciu;

- funcția publică de execuție de inspector, clasa I, grad profesional principal, ID\_200363va fi mutată la Serviciul Contabilitate, Salarizare și Logistică;

- funcția publică de execuție de referent, clasa III, grad profesional superior, ID\_200378 se transformă în funcția publică de execuție de inspector, clasa I, grad profesional asistent, în urma examenului de promovare în clasă;

Serviciul impozite și taxe persoane fizice își va desfășura activitatea cu un număr de 26+1 funcționari publici.

**2.** La **Serviciul impozite și taxe persoane juridice:**

- funcția publică de execuție de inspector, clasa I, grad profesional superior, ID\_200377 va fi mutată la Serviciul Contabilitate, Salarizare și Logistică.

Serviciul impozite și taxe persoane juridice își va desfășura activitatea cu un număr de 10+1 funcționari publici.

**3**. La **Serviciul Executare Silită și Evidența Amenzilor:**

- funcția publică de execuție de inspector, clasa I, grad profesional superior, ID\_200401 va fi mutată la Serviciul Contabilitate, Salarizare și Logistică;

Serviciul Executare Silită și Evidența Amenzilor își va desfășura activitatea cu un număr de 13+1 funcționari publici.

**4.** La **Serviciul Juridic, Strategii, Resurse umane și Relații cu publicul;**

- funcția publică de inspector, clasa I, grad profesional principal, ID\_200358 va fi mutată la Serviciul Contabilitate, Salarizare și Logistică;

Serviciul Juridic, Strategii, Resurse umane și Relații cu publicul își va desfășura activitatea cu 8+1 funcționari publici.

**5.** La **Biroul Inspecție fiscală și contabilitate**:

- Se redenumește Biroul Inspecție fiscală și contabilitate în **Biroul Inspecție fiscală.**

- funcția publică de execuție de inspector, clasa I, grad profesional superior, ID\_200364 va fi mutată la Serviciul Contabilitate, Salarizare și Logistică;

- funcția publică de execuție de inspector, clasa I, grad profesional superior, ID\_200385 va fi mutată la Serviciul Contabilitate, Salarizare și Logistică;

Biroul Inspecție fiscalăîși va desfășura activitatea cu un număr de 5+1 funcționari.

**6. Se înființează Serviciul Contabilitate, Salarizare și Logistică**;

**- se înființează o funcție publică de conducere de șef serviciu**, cu respectarea prevederilor art. 391 din O.U.G. 57/2019, Codul administrativ, cu modificările și completările ulterioare, privind stabilirea numărului total de funcţii publice de conducere, cu încadrarea în maxim 12% din numărul total al posturilor aprobate, prin transformarea funcției publice de execuție vacantă de referent clasa III, grad profesional superior, ID\_200387;

**- se înființează 1 post de natură contractuală de inspector de specialitate,** conform art. 382, lit. a) din O.U.G. 57/2019, Codul administrativ, cu modificările și completările ulterioare**;**

În cadrul Serviciul nou înființat își vor desfășura activitatea 7 + 1 funcționari publici.

Activitatea Serviciului impozite și taxe persoane fizice, a Serviciului impozite și taxe persoane juridice, Serviciului Contabilitate, Salarizare și Logistică și respectiv a Biroului inspecție fiscală se va desfășura sub coordonarea directă a directorului executiv, iar activitatea Serviciului executări silite și evidența amenzilor și a Serviciului juridic, strategii, resurse umane și relații cu publicul, sub coordonarea directă a directorului executiv adjunct.

Ca urmare a modificării structurii organizatorice, în cadrul Direcției Fiscale Locale Târgu Mureș își vor desfășura activitatea un număr de 77 funcționari publici.

Numirea funcționarilor publici în cadrul noului serviciu, se va realiza fără modificarea atribuțiilor cu mai mult de 50% și cu acordul scris al angajaților, în cazul în care se va impune.

Având în vedere cele expuse mai sus, propunem aprobarea:

►organigramei și a numărului de personal, conform Anexei 1;

►a statului de funcţii a Direcției Fiscale Locale Târgu Mureș conform Anexei 2;

►a Regulamentului de Organizare și Funcționare, conform Anexei nr. 3.

Director executiv,

Szövérfi László

**PROIECT**

**(**nu produce efecte juridice**)\***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**INIȚIATOR,**

**PRIMAR,**

**Soós Zoltán**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_**

**privind modificarea Organigramei, a Statului de funcții și a Regulamentului de organizare și funcționare al Direcției Fiscale Locale Târgu Mureș**

**Consiliul local al municipiului Târgu Mureş, întrunit în şedinţă ordinară de lucru,**

***Având în vedere:***

- Referatul de aprobare nr. 71326 din 20.09.2022, iniţiat de Primarul Municipiului Târgu Mureș, prin Direcţia Fiscală Locală Târgu Mureș, privind proiectul de hotărâre de modificarea Organigramei, a Statului de funcții și a Regulamentului de organizare și funcționare al Direcției Fiscale Locale Târgu Mureș;

- Rapoartele compartimentelor de specialitate din cadrul Municipiului Târgu Mureș;

- Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile:**

* art. 370, art.382 lit. a), art. 391, art. 405, art. 407 - 409, art. 518 și art. 539 din O.U.G nr.57/2019 privind Codul administrativ, cu modificările și completările ulterioare;
* Legii nr. 53/2003 - Codul muncii, republicată, cu modificările și completările ulterioare;
* Legea nr. 153/2017 privind salarizarea personalului plătit din fonduri publice;
* art. III din Ordonanța de urgență a Guvernului nr. 63/2010 pentru modificarea pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare;
* art. 129 alin. (1) și (2) lit. a), alin. (3) lit. c), art. 139 alin. (1), art. 196 alin. (1) lit. a), şi ale art. 243, alin. (1), lit. a) din OUG nr. 57/2019 privind Codul administrativ, cu modificările și completările ulterioare;

**H o t ă r ă ş t e**:

**Art. 1** Se aprobă modificarea Organigramei, a Statului de funcții și a Regulamentului de organizare și funcționare al Direcției Fiscale Locale Târgu Mureș, după cum urmează:

**(1)** Se înființează Serviciul Contabilitate, Salarizare și Logistică, în subordinea directă a directorului executiv al Direcției Fiscale Locale Târgu Mureș, cu următoarea structură: 4 funcții de execuție de inspector, clasa I, grad profesional superior: ID\_200377, ID\_200401, ID\_200364, ID\_200385, 2 funcții publice de execuție de inspector, clasa I, grad profesional principal, ID\_200358 și ID\_200363, 1 funcție publică de execuție de referent, clasa III, grad profesional superior, ID\_200387, care va fi transformată în funcția publică de șef serviciu, și 1 post de natură contractuală de execuție de inspector de specialitate.

**(2)** Se înființează o funcție publică de conducere de șef serviciu - Serviciul Contabilitate, Salarizare și Logistică, cu respectarea prevederilor art. 391 din O.U.G. 57/2019, Codul administrativ, cu modificările și completările ulterioare, privind stabilirea numărului total de funcții publice de conducere, cu încadrarea în maxim 12% din numărul total al posturilor aprobate, prin transformarea funcției publice de execuție vacantă de referent clasa III, grad profesional superior, ID\_200387.

**(3)** Se înființează un post de natură contractuală de inspector de specialitate în cadrul Serviciului Contabilitate, Salarizare și Logistică.

**(4)** La Serviciul impozite și taxe persoane fizice:

- funcția publică de execuție vacantă de referent, clasa III, grad profesional superior, ID\_200387, va fi mutată la Serviciul Contabilitate, Salarizare și Logistică și ulterior transformată în funcția publică de conducere de șef serviciu;

- funcția publică de execuție de inspector, clasa I, grad profesional principal, ID\_200363va fi mutată la Serviciul Contabilitate, Salarizare și Logistică;

- funcția publică de execuție de referent, clasa III, grad profesional superior, ID\_200378 se transformă în funcția publică de execuție de inspector, clasa I, grad profesional asistent, în urma examenului de promovare în clasă;

**(5)** La Serviciul impozite și taxe persoane juridice:

- funcția publică de execuție de inspector, clasa I, grad profesional superior, ID\_200377 va fi mutată la Serviciul Contabilitate, Salarizare și Logistică.

**(6)** LaServiciul Executare Silită și Evidența Amenzilor:

- funcția publică de execuție de inspector, clasa I, grad profesional superior, ID\_200401 va fi mutată la Serviciul Contabilitate, Salarizare și Logistică;

**(7)** LaServiciul Juridic, Strategii, Resurse umane și Relații cu publicul:

- funcția publică de inspector, clasa I, grad profesional principal, ID\_200358 va fi mutată la Serviciul Contabilitate, Salarizare și Logistică;

**(8)** La Biroul Inspecție fiscală și contabilitate:

- funcția publică de execuție de inspector, clasa I, grad profesional superior, ID\_200364 va fi mutată la Serviciul Contabilitate, Salarizare și Logistică;

- funcția publică de execuție de inspector, clasa I, grad profesional superior, ID\_200385 va fi mutată la Serviciul Contabilitate, Salarizare și Logistică;

**Art. 2** Se redenumește Biroul Inspecție fiscală și contabilitate în Biroul Inspecție fiscală.

**Art. 3** Se aprobă Organigrama Direcției Fiscale Locale Târgu Mureș conform Anexei nr. 1, care face parte integrantă din prezenta hotărâre și Statul de funcții al Direcției Fiscale Locale Târgu Mureș conform Anexei nr. 2, care face parte integrantă din prezenta hotărâre.

**Art. 4** Se aprobă Regulamentul de organizare și funcționare al Direcției Fiscale Locale Târgu Mureș conform Anexei nr. 3, care face parte integrantă din prezenta hotărâre.

**Art. 5** Cu aducerea la îndeplinire se încredinţează Direcția Fiscală Locală Târgu Mureş;

**Art. 6** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 7** Prezenta hotărâre se comunică:

* Primarului municipiului Târgu Mureş
* Direcției Fiscale Locale Târgu Mureş
* A.N.F.P., prin grija Serviciului Juridic, Strategii, Resurse Umane și Relații cu publicul

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**